આ ઘટનાની વિગતો મુજબ માંડવી તાલુકાના એક ગામમાંથી ચૂંટાયેલા ભાજપના આ મહિલા સદસ્ય પર ગઈ તા. 3જીએ ગણપતિ ઉત્સવ દરમિયાન ઘરે એકલા હતા અને પાછળા ફળિયામાં શૌચ અર્થે ગયા ત્યારે તેમની પાછળ રહેતા ભુપેન્દ્ર નામનો યુવક દિવાસ કુદીને અંદર ઘુસી આશરે ત્રીસી વટાવેલી આ મહિલા ઉપર રેપ કર્યો હતો. આ વેળાએ ગણપતિ ઉત્સવના ઘોંઘાટના કારણે મહિલાની બુમો કોઈએ ન સાંભળી ન હતી. દુષ્કર્મથી હેબતાયેલી મહિલાએ ચાર દિવસ સુધી પતિથી આ વાત છુપાવી હતી. ગણેશ ઉત્સવ પૂર્ણ થતાં તા.7મીએ મહિલાએ પોતાના પતિને આ ઘટના અંગે જાણ કરતાં પતિએ ઉશ્કેરાઇને પત્નિને લાકડીથી ફટકાર્યા બાદ ગામના આગેવાનોને ઘટના અંગે વાકેફ કરતા બળાત્કારી યુવકની પૂછપરછમાં તેણે બળાત્કાર કર્યો હોવાની વાત સ્વીકારી હતી. ભુલ થઈ ગઈ હોવાનું જણાવી આગેવાનોને સમાધાન માટે વિનંતી કરી હતી. આ શખ્સે માંડવી તાલુકા ભાજપના આગેવાોના કાકલુદી કરતાં તેઓ પણ ગામમાં દોડી આવ્યા હતા.